Har du et dokumenteret behov for pasning af dit barn, som ligger udenfor dagtilbuddets almindelige åbningstid, kan du få et kombinationstilbud i form af en deltidsplads i et dagtilbud og et tilskud til fleksibel pasning.
Forældre, som har behov for pasning af deres barn udenfor almindelig åbningstid i kommunens dagtilbud, har mulighed for at kombinere en deltidsplads i et dagtilbud med fleksibel privat børnepasning. Fleksibel børnepasning kan være en person, du som forældre selv ansætter i dit eget hjem eller en eksisterende pasningsordning, hvor barnet kan blive passet. Det fleksible børnepasser skal godkendes af kommunen.
Læs mere om godkendelseskriterier for fleksibel børnepasning (åbner i nyt vindue)
Formålet med kombinationstilbuddet er at tilgodese familiens behov for fleksibilitet i forhold til at skabe bedre sammenhæng mellem familie- og arbejdsliv i tilfælde, hvor forældre f.eks. har skiftende arbejdstider og dermed har et behov for pasning, der ikke alene kan dækkes af dagtilbuddenes normale åbningstid.
Læs retningslinjer for  kombinationstilbud og fleksibel pasning (åbner i nyt vindue)